**ROMÂNIA**



**MINISTERUL EDUCAŢIEI NAŢIONALE**



**UNIVERSITATEA "VASILE ALECSANDRI" DIN BACĂU**

Calea Mărăşeşti, Nr. 157, Bacău 600115

Tel. ++40-234-542411, tel./fax ++40-234-545753

[www.ub.ro](http://www.ub.ro/); e-mail: [rector@ub.ro](mailto:rector@ub.ro)

**COMUNICAT DE PRESĂ**

**BACĂU, 01.04.2013**

Miercuri, **03 aprilie 2013,** începând cu **ora 10.00**, **Universitatea „Vasile Alecsandri” din Bacău** îşi deschide porţile viitorilor absolvenţi de liceu şi tuturor persoanelor interesate de oferta educaţională a universităţii în cadrul evenimentului aflat la cea de-a VI-a ediţie **„Ziua Porţilor Deschise”,** parte integrantă a proiectului instituţional **„Luna Porţílor Deschise”.**

În **8 amfiteatre (C1, C2, BI 30, D 225, D 224, D 215, D 323, D 317)** ale universităţii, sunt aşteptaţi să participe un număr de aproximativ **1400 de elevi** însoţiţi de peste **50 de profesori**, atât din liceele băcăuane, cât şi din licee din judeţele învecinate, care conform programului vor vizita săli de curs, laboratoare, biblioteca universităţii şi vor purta discuţii cu studenţii şi absolvenţii universităţii astfel încât trecerea de la învăţământul preuniversitar la cel academic să fie naturală şi motivantă.

În acelaşi cadru organizatoric, liceenii, cadrele didactice şi invitaţii vor avea ocazia să admire **Expoziţia** cu produsele manufacturate realizate de către studenţii universităţii şi elevi ai şcolilor partenere prin proiectul iniţiat de Departamentul de Consiliere Profesională **„Din mâini mici, pentru inimi mari”, ediţia a II-a** şi găzduit în incinta **corpului D** al universităţii, la **parter**.

Prorector cu etica şi imaginea universităţii,

Lector univ. dr. Cristina CÎRTIŢĂ-BUZOIANU